钦定古今图书集成/明伦汇编/官常典/第744卷 > 朱国 万文英
## 钦定古今图书集成/明伦汇编/官常典/第744卷 > 朱国 万文英

按《烈皇小识》，凤阳无城郭，贼至，官军无一人敢迎敌
者。贼焚皇陵，楼殿俱烬，燔松柏三万馀株，杀守陵内
奄六十馀人，纵放高墙罪宗百馀人。留守朱国率家
丁巷战，斩贼二十七人，力竭以死。贼首扫地王、太平
王入府治，知府颜容暄囚服匿狱中，贼纵囚，获之。贼
首张盖鼓吹杖暄于堂下，杀之。推官万文英等六人、
武弁四十六人，俱被杀。士民被杀者数万。